C 266/1

ET

2019. AASTA FINANTSTEGEVUSE ARUANNE

II jagu – Euroopa Ülemkogu ja nõukogu

(2020/C 266/01)

SISUKORD

1. SISSEJUHATUS 2

2. 2019. AASTA EELARVE JA SELLE EESMÄRGID 2

2.1. Peamised finantseesmärgid 2

2.2. Euroopa Ülemkogu ja nõukogu 2019. aasta eelarve koostamine 2

2.2.1. Üldine lähenemisviis 2

2.2.2. 2019. aasta eelarve 2

2.2.3. 2019. aasta eelarve ja ELi eelarve rubriigi 5 finantsperspektiiv 3

3. ÜLDINE ÜLEVAADE EELARVE TÄITMISEST 2019. AASTAL 5

3.1. Euroopa Ülemkogu ja nõukogu 2019. aasta tegevus ja eesmärgid 5

3.1.1. Kohtumised 5

3.1.2. Seadusandlik tegevus 5

3.1.3. Haldusalane ajakohastamine 6

3.1.4. 2019. aastal saavutatud eesmärgid 6

3.2. Tulu 7

3.3. 2019. aasta kulud 8

3.3.1. Eelarvemuudatused 2019. aastal 8

3.3.2. Ülevaade eelarve täitmise kohta aastatel 2010–2019 10

3.3.3. Assigneeringute kasutamine 2019. aastal kategooriate kaupa 11

3.4. Ülekantud assigneeringud 12

3.4.1. 2018. aastast 2019. aastasse automaatselt üle kantud assigneeringud 12

3.4.2. 2019. aastast 2020. aastasse automaatselt üle kantud assigneeringud 13

3.4.3. 2017. aastast 2018. aastasse otsuse alusel üle kantud assigneeringud, mis kanti üle maksete tegemiseks 2019. aastasse 15

3.5. Sihtotstarbeline tulu 15

3.5.1. Enne 2019. aastat saadud sihtotstarbeline tulu 15

3.5.2. 2018. aastast maksete tegemiseks üle kantud sihtotstarbeline tulu 16

3.5.3. Enne 2019. aastat saadud sihtotstarbeline tulu, mis kanti maksete tegemiseks üle 2020. aastasse 17

3.5.4. 2019. aastal saadud sihtotstarbeline tulu 18

1. SISSEJUHATUS

Vastavalt Euroopa Parlamendi ja nõukogu määruse (EL, Euratom) 2018/1046 (1) (finantsmääruse) artiklile 249 esitatakse käesolevas dokumendis ELi eelarve II jao (Euroopa Ülemkogu ja nõukogu) 2019. aasta eelarvehalduse ja finantsjuhtimise aruanne.

Aruanne põhineb 2019. aasta esialgsel raamatupidamisaruandel, nõukogu eelarvevahendite käsutajate iga-aastaste tegevusaruannete tulemustel ning nõukogu finantssüsteemist saadud eelarve täitmist käsitleval teabel.

Käesoleva aruande 2. peatükis esitatakse kokkuvõte 2019. eelarveaastaks ette nähtud raamistikust. Üldine ülevaade 2019. aastal kättesaadavate eelarveassigneeringute kasutamisest on toodud 3. peatükis.

2019. aasta eelarve täitmine eelarveridade kaupa on esitatud lisas.

2. 2019. AASTA EELARVE JA SELLE EESMÄRGID

2.1. Peamised finantseesmärgid

Nõukogu peasekretariaadi peamised finantseesmärgid 2019. aastal olid järgmised:

— tagada finantsressursside tulemusliku ja tõhusa kasutamisega kestev toetus Euroopa Ülemkogu eesistuja ja nõukogu tööle;

— jätkata haldusalase ajakohastamise protsessi, et parandada töökorralduse kvaliteeti ja ressursside nõuetekohast kasutamist;

— teha Belgia valitsusele lõppmakse Europa hoone eest.

2.2. Euroopa Ülemkogu ja nõukogu 2019. aasta eelarve koostamine

2.2.1. Üldine lähenemisviis

Euroopa Ülemkogu ja nõukogu 2019. aasta eelarve koostamise juures jälgiti üldeesmärki mitte ületada 2018. aasta eelarve üldist taset nominaalväärtuses, v.a palgakulud.

Seadusjärgsete või lepinguliste kohustuste puhul või valdkondades, mida peetakse nõukogu peasekretariaadi nõuetekohase toimimise tagamiseks hädavajalikuks, on eelarvekasv tasakaalustatud teatavate projektide esmatähtsaks seadmisega ja ümberplaneerimisega viimaste aastate eelarve täitmisest lähtuvalt.

Ametikohtade loetelu puhul jätkas nõukogu peasekretariaat organisatsioonilist sujundamist järgmiste meetmete rakendamisega:

— 30 palgaastme AST 5 ametikohta muudeti haldustegevuse jätkuva ajakohastamise osana 30ks palgaastme AD 5 ametikohaks,

— üks palgaastme AD 5 ja üks palgaastme AST 5 ametikoht viidi SYSPERit käsitleva teenustaseme kokkuleppe osana üle komisjoni,

— komisjoni juhise kohaselt lisati uuest iiri keelde tõlkimise korrast tulenevalt kolm palgaastme AD 5 ametikohta ja üks palgaastme AST 1 ametikoht.

2.2.2. 2019. aasta eelarve

Eelarvepädevad institutsioonid kinnitasid Euroopa Ülemkogu ja nõukogu 2019. aasta eelarveks kokku 581,9 miljonit eurot. See tähendab, et eelarve kasvas võrreldes 2018. aastaga 9 miljonit eurot (+1,6 %).

Ülemkogu ja nõukogu ametikohtade loetelus oli 2019. aastal ametikohtade arv kokku 3 033.

Tabelis 1 antakse ülevaade 2019. aasta eelarvest kategooriate kaupa.

Tabel 1

Ülemkogu ja nõukogu 2019. aasta eelarve 2018. aasta eelarvega võrreldes (kategooriate kaupa)

(eurodes) Kategooria Eelarve 2018 Eelarve 2019 Muutus 2019/2018 1 2 3 = 2/1 Ametikohtade loetelu 328 800 000 336 749 511 2,4 % Muud personalikulud 24 359 000 25 077 000 2,9 % Hooned (välja arvatud hoonete omandamine) 56 360 377 55 888 948 -0,8 % Informaatika 41 300 000 41 355 000 0,1 % Mööbel 733 000 951 000 29,7 % Tehniline varustus 4 344 000 5 745 000 32,3 % Transport 1 496 000 1 134 000 -24,2 % Delegatsioonide sõidukulud 17 802 000 17 372 000 -2,4 % Suulise tõlke kulud 79 316 000 81 694 000 3,0 % Koosolekud ja konverentsid 4 945 000 5 237 000 5,9 % Teabega seotud kulud 10 152 000 9 125 000 -10,1 % Mitmesugused kulud 1 787 000 1 267 000 -29,1 % Reserv 1 500 000 300 000 -80,0 % Kokku (v.a omandamine) 572 894 377 581 895 459 1,6 % Kinnisvara omandamine — — Kõik kokku 572 894 377 581 895 459 1,6 %

2.2.3. 2019. aasta eelarve ja ELi eelarve rubriigi 5 finantsperspektiiv

Tabelis 2 on esitatud ülevaade ülemkogu ja nõukogu eelarve arengust aastatel 2010–2019. Ülemkogu ja nõukogu osakaal mitmeaastase finantsraamistiku rubriigis 5 on vähenenud 8,0 %-lt 2010. aastal 5,4 %ni 2019. aastal.

Tabel 2

ELi eelarve II jao (Euroopa Ülemkogu ja nõukogu) areng ajavahemikus 2010–2019 finantsperspektiivi rubriigis 5

2010 2011 2012 2013 2014 2015 2016 2017 2018 2019 (Summad jooksevhindades) Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Rubriik 5 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % 9 921 4,6 % 10 346 4,3 % 10 786 4,3 % Ülemkogu/ nõukogu 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % 562 3,0 % 573 2,0 % 587 2,4 % Ülemkogu/nõukogu osakaal rubriigis 5 8,0 % 6,9 % 6,2 % 5,8 % 6,4 % 6,3 % 5,7 % 5,7 % 5,5 % 5,4 %

Vähenemine 2011. aastal on peamiselt vahendite Euroopa välisteenistusele ülekandmise tulemus ning vähenemine 2012. ja 2014. aastal on seotud sellega, et varasemate aastate eelarvete täitmisest ja tegelikest vajadustest lähtuvalt vähendati teatavaks tegevuseks ette nähtud assigneeringuid.

3. ÜLDINE ÜLEVAADE EELARVE TÄITMISEST 2019. AASTAL

3.1. Euroopa Ülemkogu ja nõukogu 2019. aasta tegevus ja eesmärgid

Finantstegevuse aruandes esitab nõukogu peasekretariaat teabe finantsseisukohast asjakohaste põhitegevusvaldkondade kohta, mis iseloomustavad Euroopa Ülemkogu ja nõukogu tegevust kõnealusel eelarveaastal. Samuti tuuakse aruandes välja aasta põhisaavutused.

3.1.1. Kohtumised

Tabelis 3 antakse ülevaade nõukogu peasekretariaadi poolt aastatel 2010–2019 korraldatud Euroopa Ülemkogu ja nõukogu kohtumiste arvulisest arengust.

Nõukogu peasekretariaat korraldas 2019. aastal 3 983 nn institutsioonilist kohtumist ning lisaks 3 685 muud kohtumist (nt seminarid, teabeüritused ja -kohtumised ning kohtumised kolmandate riikidega).

Tabel 3

Kohtumiste arvuline areng aastatel 2010–2019

2010 2011 2012 2013 2014 2015 2016 2017 2018 2019 Tippkohtumised 7 9 7 6 9 12 9 15 15 17 Nõukogu istungid 86 85 77 74 81 81 75 77 75 80 COREPER 122 135 140 140 135 138 109 105 117 124 COREPER (artikkel 50) 22 29 28 Töörühmad 4 127 4 373 4 480 4 164 4 016 3 471 3 569 4 039 4 304 3 706 Ajutine artikli 50 töörühm 32 61 28 Kokku 4 342 4 602 4 704 4 384 4 241 3 702 3 762 4 290 4 601 3 983 Muud kohtumised 1 996 2 075 2 189 2 027 2 189 2 271 2 034 3 030 3 129 3 685 Kõik kokku 6 338 6 677 6 893 6 411 6 430 5 973 5 796 7 320 7 730 7 668

2019. aastat iseloomustas pidev töö eesmärgiga viia lõpule menetlus Ühendkuningriigi EList hilinenud väljaastumist käsitleva lepingu sõlmimiseks ja allakirjutamiseks.

Nõukogu peasekretariaadi korraldatud kohtumisi oli 2018. aastaga võrreldes kokku 0,8 % (65) vähem. Seda saab selgitada peamiselt seadusandliku tegevuse vähenemisega teisel poolaastal, mille põhjuseks olid Euroopa Parlamendi valimised ning uute ELi juhtide ametisse nimetamine kõikides institutsioonides.

Lisaks korraldas nõukogu peasekretariaat 12.–14. märtsil 2019 kolmanda Brüsselis toimuva konverentsi „Süüria ja ümbritseva piirkonna tuleviku toetamine“. See tõi kokku 78 delegatsiooni 56 riigist, 11 piirkondlikust organisatsioonist ja rahvusvahelisest finantsinstitutsioonist ning 11 ÜRO ametist. Osalejad arutasid kõige pakilisemaid humanitaar- ja vastupanuvõime küsimusi, mis mõjutavad süürlasi ning Süüria pagulasi vastuvõtvaid kogukondasid, seda nii Süürias kui kogu piirkonnas. Erilist tähelepanu pöörati ka Süüria naiste seisukohtade ärakuulamisele. Üritus korraldati koostöös Euroopa Komisjoni naabruspoliitika ja laienemisläbirääkimiste peadirektoraadiga.

3.1.2. Seadusandlik tegevus

Veel üks tegevuse kvantitatiivne näitaja on Euroopa Liidu Teatajas (ELT) avaldatud õigusaktide arv (tabel 4). 2019. aastal avaldati ELTs 1 326 õigusakti. Tuleb märkida, et õigusaktide avaldamine ELTs on seadusandliku protsessi viimane etapp.

Tabel 4

Õigusaktide arvuline areng aastatel 2010–2019

2010 2011 2012 2013 2014 2015 2016 2017 2018 2019 ELTs avaldatud õigusaktid 825 986 958 1 132 1 437 1 412 1 259 1 187 1 210 1 326

Õigusaktide arvu suurenemist (9,6 %) võrreldes eelmise aastaga saab peamiselt selgitada vajadusega võtta enne 2019. aastal peetud Euroopa Parlamendi valimisi vastu nii palju õigusakte kui võimalik.

3.1.3. Haldusalane ajakohastamine

2019. aastal jätkas nõukogu peasekretariaat oma sisekorralduse kvaliteedi ja tõhususe parandamist.

— Senine personalijuhtimise IT-vahend asendati nõukogu peasekretariaadi personalijuhtimise enamiku protsesside haldamisel uue vahendiga (SYSPER), mida komisjon ja suurem osa teisi ELi institutsioone juba kasutab. Sarnane üleminek toimus IT-vahendiga, mida kasutatakse missioonide/lubatud reiside tsükli haldamiseks.

— Korraldati 360o tagasiside kogumise projekt. Selle eesmärk on anda juhtidele mitmepoolsest perspektiivist teavet, mida neil on vaja enda pidevaks arendamiseks. 360o tagasiside projektis kogutakse arvamusi inimestelt, kellega juhid koos töötavad (nende meeskond, olulised kolleegid ja hierarhia). Iga juht kasutab aruannet selleks, et teha tööd enda kutsealaseks arendamiseks.

— Jätkus 2017. aastal alanud protsess juhtimisstruktuuri lihtsustamiseks. Hierarhiatasandite eemaldamise eesmärk on parandada suhtlust, hõlbustada otsuste tegemist ning anda töötajatele rohkem vastutust dokumentide haldamisel. Suurem autonoomia võimaldab töötajatel olla veelgi rohkem kliendile orienteeritud.

3.1.4. 2019. aastal saavutatud eesmärgid

2019. eelarveaastaks püstitatud eesmärkide saavutamise võib võtta kokku järgmiselt.

— Ametikohtade loetelu 2019. aastal võttis nõukogu peasekretariaat tööle 233 ametnikku (146 alalist ametnikku ja 87 ajutist teenistujat). Samal aastal lahkus töölt 212 ametnikku (167 alalist ametnikku ja 45 ajutist teenistujat), mille tulemusel suurenes ülemkogu ja nõukogu ametikohtade loetelus olevate täidetud ametikohtade arv kokku 21 ametikoha võrra.

— Finantsjuhtimine Nõukogu peasekretariaat jätkas 2019. aastal oma finantsjuhtimise ja finantstulemuste parandamist. Üldfinantsjuhtimises tehti mitu parendust, nt: — 2019. aasta oktoobris käivitati integreeritud tegevuse planeerimise ja finantsplaneerimise projekt. Selle tulemuseks on iga-aastase ja mitmeaastase eelarve planeerimise integreerimine nõukogu peasekretariaadi finantsjuhtimissüsteemis ning seose loomine finantsplaneerimise ja eelarve täitmise vahel tegevustasandil. Euroopa ettevõtete rahakäibe parandamise kontekstis oli nõukogu peasekretariaadi arvete keskmine makseviivitus 2019. aastal 19 päeva, kusjuures maksimumtähtaeg on 30 kalendripäeva (Euroopa Parlamendi ja nõukogu direktiiv 2011/7/EL) (2).

— Kinnisvarapoliitika 2019. aastal allkirjastati asjaomane notariaalakt ning sellest tulenevalt tehti lõppmakse Belgia ametivõimudele Europa hoone projekti eest.

3.2. Tulu

Tabelis 5 on esitatud ülevaade 2019. aasta tulutoimingute üldistest tulemustest. Väljend „Kehtivad õigused 2018. aastal“ viitab sissenõudekorraldustele, mis tehti 2018. aastal, kuid mille puhul summad nõuti sisse 2019. aastal. Väljend „Kehtivad õigused 2019. aastal“ tähendab aga 2019. aastal esitatud sissenõudmisi.

Tabel 5

Ülevaade 2019. aasta eelarve tulutoimingutest

(eurodes) Peatükk Kehtivad õigused 2018. aastal 2018. aastast sisse nõutud tulud Kehtivad õigused 2019. aastal 2019. aastast sisse nõutud tulud Kehtivad õigused kokku 2018+2019 Sissenõutud tulud kokku 2018+2019 2020. aastal sisse nõutavad summad 1 2 3 4 5 = 1 + 3 6 = 2 + 4 7 = 5 – 6 4 0 Mahaarvamised töötajate töötasudelt 0 0 31 538 631 31 538 631 31 538 631 31 538 631 0 4 1 Sissemaksed pensioniskeemi 97 705 97 705 25 614 133 25 612 552 25 711 838 25 710 257 1 581 5 0 Laekumised vallas- ja kinnisvara müügist 2 500 2 500 2 722 2 100 5 222 4 600 622 5 1 Üüritulud 246 410 246 410 91 324 81 502 337 733 327 912 9 821 5 2 Tulu investeeringutest või antud laenudest, panga- ja muud intressid 0 0 3 578 3 578 3 578 3 578 0 5 5 Tulu teistele institutsioonidele või asutustele osutatud teenuste ja tehtud tööde eest 268 732 117 887 1 622 505 1 603 355 1 891 237 1 721 242 169 995 5 5 Tulu teistele institutsioonidele või asutustele osutatud teenuste ja tehtud tööde eest (Euroopa välisteenistus) 100 000 100 000 279 889 279 889 379 889 379 889 0 5 7 Muud institutsiooni haldustegevusega seotud osa- ja tagasimaksed 588 013 125 176 13 040 227 12 653 390 13 628 240 12 778 565 849 675 5 8 Mitmesugused hüvitised 30 30 26 061 26 061 26 091 26 091 0 5 8 Mitmesugused hüvitised (Euroopa välisteenistus) 0 0 0 0 0 0 0 5 9 Muu haldustegevusest laekuv tulu 0 0 0 0 0 0 0 6 3 Erikokkulepetega seotud osamaksed 0 0 1 228 478 540 012 1 228 478 540 012 688 466 7 0 Viivised 0 0 2 2 2 2 0 9 0 Mitmesugune tulu 0 0 1 038 1 038 1 038 1 038 0 Kokku 1 303 390 689 707 73 448 586 72 342 109 74 751 976 73 031 816 1 720 159

Kehtivate õiguste, st sissenõudekorralduste puhul oli tulutoimingute kogumaht 2019. aastal 74,7 miljonit eurot. Sellest summast 73,0 miljonit eurot nõuti sisse eelarveaasta jooksul ja 1,7 miljonit eurot nõutakse sisse 2020. aastal.

Suurem osa kogu 2019. aastal sisse nõutud tuludest (78 % ehk 57,2 miljonit eurot 73,0 miljonist eurost) on seotud nõukogu peasekretariaadi personalilt kogutud ühenduse maksude ja lõivudega. Sellest summast 31,5 miljonit eurot puudutab mahaarvamisi töötajate töötasudelt ning 25,7 miljonit eurot vastab pensioniskeemi sissemaksetele ja pensioniõiguste ülekandmisele.

Ülejäänud summa ehk 22 % (15,8 miljonit eurot) on saadud mitmesuguse haldustegevuse tulemusena. See summa pärineb peamiselt järgmistest allikatest:

— liikmesriikidele eelmistel aastatel delegaatide sõidukulude katmiseks makstud summade osaline sissenõudmine pärast 2018. ja 2019. aasta deklaratsioonide esitamist (vastavalt 0,02 miljonit ja 4,8 miljonit eurot, peatükk 5 7);

— liikmesriikidelt tasu sissenõudmine nende taotletud täiendava suulise tõlke teenuse eest teatud keelte puhul (5,5 miljonit eurot, peatükk 5 7);

— halduskulude sissemaksed Schengeni acquis’ raames seoses Islandi ja Norraga (0,5 miljonit eurot, peatükk 6 3);

— teiste institutsioonide sissemaksed ja nõukogu ametnike maksed nõukogu lastesõimele (1 miljonit eurot, peatükk 5 7);

— Euroopa Liidu Kohtu, kontrollikoja ja Firenze Euroopa Ülikool-Instituudi maksed panusena nõukoguga ühisesse finantssüsteemi (0,8 miljonit eurot, peatükk 5 5);

— Euroopa välisteenistuselt nõukogule tehtud ülekanded ettemaksena kolmanda Süüria-teemalise Brüsseli konverentsi kulude hüvitamiseks (0,3 miljonit eurot, peatükk 5 5);

— Euroopa välisteenistuselt nõukogule tehtud ülekanded ettemaksena nõukogu peasekretariaadi poolt Euroopa välisteenistusele osutatavate teenuste eest (0,4 miljonit eurot, peatükk 5 5);

— üüritulud ja nendega seotud hüvitised (0,3 miljonit eurot, peatükk 5 1).

3.3. 2019. aasta kulud

3.3.1. Eelarvemuudatused 2019. aastal

Eelarveaasta 2019 jooksul jaotati assigneeringud ümber eri ümberpaigutuste teel. Tabelis 6 on esitatud otsused, millega muudeti aastate 2010–2019 eelarveassigneeringuid.

Tabel 6

Eelarvemuudatused aastatel 2010-2019 vastavalt muudatuse laadile

Muudatus Aasta Laad Õiguslik alus 2010 2011 2012 2013 2014 2015 2016 2017 2018 2019 Paranduseelarve Finantsmääruse artikkel 41 0 0 0 0 0 0 0 0 0 0 Ümberpaigutus B Finantsmääruse artikkel 25 47 23 23 22 32 27 31 45 52 39 Ümberpaigutus C Finantsmääruse artikkel 25 2 2 2 2 2 2 2 1 2 2 Ümberpaigutus D Finantsmääruse artikkel 27 0 0 0 0 0 0 0 0 0 0 Kokku 49 25 25 24 34 29 33 46 54 41

2019. aastal tehti kaks ümberpaigutust C, millega kaasnes eelarvepädevate institutsioonide teavitamine (kooskõlas finantsmääruse artikliga 29):

— ümberpaigutus C1 summas 3 800 000 eurot 18. septembril 2019, et: — rahastada restorani ja selle istumisala planeeritud renoveerimist samal ajal köögi renoveerimisega, et kasutada ära ühte sulgemisperioodi (3 800 000 eurot);

— ümberpaigutus C2 summas 5 147 000 eurot 18. novembril 2019, et: — paigutada ümber finantskohustusi seoses kutseliitude liikmelisuste haldamisega (10 000 eurot); — rahastada puuetega inimeste abistamise taotlusi, mille arv on tõusnud (30 000 eurot); — katta projekte, mis olid esialgu kantud mõne hilisema aasta eelarvesse, kuid mille puhul 2019. aasta eelarve täitmine võimaldas projektitsükli kiirendamist (560 000 eurot); — katta mitut projekti puudutavaid ettevalmistavaid uuringuid, et kiirendada 2020. aastaks või hilisemaks perioodiks kavandatud projektide rakendamist, võttes arvesse praeguse eelarveraamistiku piiranguid (90 000 eurot); — rahastada selliste IT-seadmete hankimist, mida on vaja finantsjuhtimissüsteemi HANA tehnilise platvormi migratsiooniks, teisteks IT-alasteks vajadusteks pärast avaliku võtme taristut (PKI) käsitlevate auditisoovituste rakendamist ning audiovisuaalseadmete juhtimisruumi jaoks mõeldud ülekannete tegemise ja juhtmete paigalduse eriseadmete ja asjaomaste teenuste ostmiseks (624 000 eurot); — katta personalijuhtimise IT-vahendiga SYSPER seotud IT-kulud ning täiendavad vajadused, mille põhjuseks on mitmed asutusesiseselt väljatöötatud vahendid ning audiovisuaalse sisu pressile, meediale ja sidusrühmadele avalikustamise ja jaotamise platvormi majasisene väljatöötamine (2 068 000 eurot); — anda üle vastutus seoses ekraanidega nõukogu hoonetes (32 000 eurot); — rahastada varustuse (sealhulgas mööbli) täiustamist kolmepoolsete kohtumiste ruumides (250 000 eurot); — katta Europa hoone audiovisuaalseadmete toimimise uurimine (38 000 eurot); — rahastada teabehaldusraamistiku (sealhulgas teabehaldusraamistiku tegevuspõhimõtete ja reeglite) edasist arendamist ning dokumendihaldusega seotud täiendavaid tegevusi (160 000 eurot); — rahastada kommunikatsiooniteenistuse käivitatud uusi projekte ja algatusi, mida ei ole 2019. aasta eelarvesse kantud, ning tehnilist taristut puudutavaid suuri töid, sealhulgas ka täiendavaid vajadusi ülekannete tegemise ja voogvideoteenuste järele, et katta 2019. aasta ülejäänud tippkohtumised (1 035 000 eurot); — katta ettenägematuid lisavajadusi seoses õigusabikuludega ning kuludega, mis vastavad peamiselt kahjutasude ja hüvitiste võimalikele maksetele (250 000 eurot).

2019. aastal muudeti 39 ümberpaigutusega B finantsmääruse artikli 29 lõike 4 alusel sisemiselt ülemkogu/nõukogu eelarvet.

Tabelis 7 antakse ülevaade eelarveridadest, mida 2019. aastal eri ümberpaigutuste abil oluliselt (3) muudeti.

Tabel 7

Eelarveread, millel tehti 2019. aastal olulisi ümberpaigutusi

(eurodes) Punkt Rubriik Esialgne eelarve 2019 Ümberpaigutused Lõplikud assigneeringud Erinevus 1 1 0 0 Põhipalgad 250 943 511 - 315 000 250 628 511 0 % 2 0 0 0 Üür 799 000 - 462 000 337 000 - 58 % 2 0 0 3 Sisustus- ja paigaldustööd 9 124 948 5 924 999 15 049 947 65 % 2 0 0 4 Turvalisusega seotud tööd 2 447 000 -1 193 000 1 254 000 - 49 % 2 0 1 0 Puhastus- ja hooldustööd 18 973 000 - 350 000 18 623 000 - 2 % 2 1 0 0 Seadmete ja tarkvara omandamine 9 702 008 621 564 10 323 572 6 % 2 1 0 1 Arvutisüsteemidega seotud sisseostetavad teenused 22 225 280 3 026 545 25 251 825 14 % 2 1 0 2 Seadmete ja tarkvara teenindus ja hooldus 7 494 578 - 940 144 6 554 434 - 13 % 2 1 1 1 Mööbli omandamine ja väljavahetamine 915 000 250 000 1 165 000 27 % 2 1 2 2 Tehnilise varustuse üürimine, hooldus, korrashoid ja remont 2 429 000 -1 201 759 1 227 241 - 49 % 2 2 0 0 Delegatsioonide sõidukulud 17 372 000 1 322 243 18 694 243 8 % 2 2 0 2 Suulise tõlke kulud 81 694 000 -8 764 243 72 929 757 - 11 % 2 2 1 3 Teavitamine ja avalikud üritused 4 360 000 922 132 5 282 132 21 % 2 2 3 6 Õigusabikulud, kahjutasud ja kompensatsioonid 500 000 250 000 750 000 50 %

3.3.2. Ülevaade eelarve täitmise kohta aastatel 2010–2019

Viimase kümne aasta jooksul on ülemkogu ja nõukogu eelarve üldine täitmise määr olnud keskmiselt 91,9 % (joonis 1). Täitmismäär viitab eelarveaasta jooksul võetud kulukohustustele vastuvõetud eelarves.

Tegelikud iga-aastased maksed perioodil 2010–2019 on moodustanud keskmiselt 82,6 % eelarvest. Konkreetse aasta kogu täitmismäära ja maksete erinevus (st maksmata kohustused) on kooskõlas finantsmääruse artikli 12 lõikega 7 kantud makseteks üle järgmisesse eelarveaastasse.

Joonis 1

Eelarve üldine täitmine aastatel 2010–2019

2019. aastal olid ülekantud assigneeringud seotud enne eelarveaasta lõppu nõuetekohaselt võetud lepinguliste kohustustega, mille puhul kaupu ei ole siiski veel tarnitud ja/või mille puhul ei saadud arveid kätte enne aasta lõppu.

3.3.3. Assigneeringute kasutamine 2019. aastal kategooriate kaupa

2019. aasta kulude analüüs esitatakse 14 kulukategooria arvestuses.

Tabelis 8 võrreldakse lõplikku eelarvet pärast ümberpaigutamisi (veerg 2) eelarve täitmise tulemusega kulukohustuste osas (veerg 3). Erinevus lõpliku eelarve ja kulukohustustega seotud assigneeringute vahel vastab 2019. aastal kasutamata jäänud ja seejärel tühistatud summadele.

Tabel 8

Ülevaade 2019. aasta eelarve täitmisest (kategooriate kaupa)

(eurodes) Kategooria Eelarve 2019 (esialgne) Eelarve 2019 (lõplik (*1)) Kulukohustused Täitmise määr Tühistatud assigneeringud 1 2 3 4 = 3/2 5 = 2 – 3 Ametikohtade loetelu 336 749 511 336 434 511 318 417 518 94,6 % 18 016 993 Muud personalikulud 25 077 000 25 087 000 22 637 812 90,2 % 2 449 188 Hooned (välja arvatud hoonete omandamine) 55 888 948 60 338 948 58 794 678 97,4 % 1 544 270 Informaatika 41 355 000 44 079 000 44 078 934 100,0 % 66 Mööbel 951 000 1 201 000 1 174 396 97,8 % 26 604 Tehniline varustus 5 745 000 4 612 000 4 392 054 95,2 % 219 946 Transport 1 134 000 1 134 000 1 030 414 90,9 % 103 586 Delegatsioonide sõidukulud 17 372 000 18 694 243 18 694 243 100,0 % 0 Suulise tõlke kulud 81 694 000 72 929 757 51 331 235 70,4 % 21 598 522 Koosolekud ja konverentsid 5 237 000 5 473 000 5 086 244 92,9 % 386 756 Teabega seotud kulud 9 125 000 10 095 000 10 092 180 100,0 % 2 820 Mitmesugused kulud 1 267 000 1 517 000 1 269 889 83,7 % 247 111 Reserv 300 000 300 000 0 0,0 % 300 000 Kokku (v.a omandamine) 581 895 459 581 895 459 536 999 597 92,3 % 44 895 862 Kinnisvara omandamine — — — — — Kõik kokku 581 895 459 581 895 459 536 999 597 92,3 % 44 895 862

2019. aasta eelarve üldise täitmise määr on 92,3 %. Lõpliku eelarve ja eelarve täitmise vahelist erinevust saab selgitada järgmiselt.

— Ametikohtade loetelu kategoorias moodustas alakasutus kokku 18,0 miljonit eurot. Alakasutus on seotud peamiselt vähenenud vajadusega põhipalkade puhul (8,7 miljonit eurot) ning asjaoluga, et töötasude iga-aastase kohandamise eraldist ei olnud vaja kasutusele võtta (3,6 miljonit eurot). Muud alakasutust selgitavad tegurid on väiksem vajadus teha personalieeskirjades sätestatud õiguste kohaseid ja sotsiaalkindlustusega seotud väljamakseid (vastavalt 4,3 miljonit eurot ja 0,5 miljonit eurot) ning väiksemad ületunnitöö kulud (0,4 miljonit eurot).

— Muude personalikulude kategoorias on 58 % alakasutusest (1,5 miljonit eurot 2,4 miljonist eurost) seotud väiksemate maksetega lepingulistele töötajatele, lähetatud liikmesriikide ekspertidele ja muude sisseostetavate teenuste eest. Euroopa Ülemkogu eesistuja sääst 0,4 miljonit eurot tuleb reisieelarve ja toetuste alakasutamisest. Ülejäänud 0,5 miljonit eurot on enamjaolt seotud säästudega nõukogu peasekretariaadi lastesõime, ravi- ja sotsiaalteenuste pealt.

— Hoonetega seotud kulude kategoorias saavutati eelarve üldisel täitmisel sääst kokku 1,5 miljonit eurot. Sellest summast tuleneb 1,1 miljonit eurot madalamatest kuludest hoonete turvalisuse ja valve, hooldus- ja puhastustööde ning vee, gaasi ja elektri tarbimise vallas. Ülejäänud 0,4 miljonit eurot on sääst, mis tuleneb teatavatest sisustustöödest, esialgsetest uuringutest, paigaldus- ja turvalisusega seotud töödest ning muudest hoonetega seotud kuludest.

— IT-valdkonnas oli eelarve täitmine 100 %.

— Mööbli puhul oli eelarve täitmine peaaegu 98 %, säästu põhjuseks on enamjaolt väiksemad vajadused mööbli üüri ja hoolduse vallas.

— 0,2 miljoni euro suurune sääst tehnilise varustuse kategoorias on seotud peamiselt väiksema vajadusega tehnilise varustuse soetamise ja asendamise ning paigaldustööde vallas.

— 0,1 miljoni euro suuruse säästu transpordi valdkonnas on põhjustanud peamiselt väiksem vajadus autoliisingu järele.

— Delegatsioonide sõidukulude eelarve täideti 100 %. Ümberpaigutamiste järel oli delegatsioonide sõidukulude katmiseks saadaolev summa kokku 18,7 miljonit eurot. Esialgne eelarve oli 17,8 miljonit eurot, millele lisandus 10 miljoni euro suurune ümberpaigutus suulise tõlke jaoks ette nähtud osa eelarvevahendite säästudest. 6,9 miljoni euro suurune summa kanti aga üle suulise tõlke eelarvesse tehnilise eraldisena (4) ning aasta jooksul paigutati 2,2 miljonit eurot ümber täiendava suulise tõlke tagamiseks teatavates keeltes.

— Suulise tõlke eelarveassigneeringute alakasutus oli 21,6 miljonit eurot. See alakasutus on saadud pärast seda, kui suuliseks tõlkeks ette nähtud vahenditest paigutati 10 miljonit eurot ümber delegatsioonide sõidukuludeks ette nähtud eelarvereale (5). Lõplik summa sisaldab ka 6,9 miljoni euro suurust ümberpaigutust delegatsioonide sõidukuludest uue mehhanismi rakendamise tõttu ja 2,2 miljoni eurost tagasimakset teatavatest reisikulude eraldistest, et rahastada täiendavat suulist tõlget teatavates keeltes.

— Koosolekute ja konverentside korraldamise kategoorias kajastasid alakasutatud assigneeringute kogusummast (0,4 miljonit eurot) 0,3 miljonit eurot eelarvesse kantust väiksemaid vajadusi toitlustuse valdkonnas. Täiendavat kokkuhoidu summas 0,1 miljonit eurot võimaldasid väiksemad vajadused institutsiooniväliste konverentsiruumide üürimise ja akrediteerimise vallas.

— Assigneeringute täitmise määr teavitamise kategoorias oli 100 %.

— Mitmesuguste kulude kategoorias oli alakasutus 0,2 miljonit eurot, mille põhjuseks oli peamiselt väiksemad vajadused kontoritarvete, paberi, uuringute, vormiriiete ja postikulude (0,1 miljonit eurot) järele.

3.4. Ülekantud assigneeringud

3.4.1. 2018. aastast 2019. aastasse automaatselt üle kantud assigneeringud

Nagu nähtub tabelist 9, kanti 2018. aastast 2019. aastasse üle 56,6 miljonit eurot.

Tabel 9

2018. aastast 2019. aastasse üle kantud assigneeringute kasutamine (kategooriate kaupa)

(eurodes) Kategooria 2018. aastast üle kantud assigneeringud Maksed 2019 Täitmise määr Tühistatud assigneeringud 1 2 3 = 2/1 4 = 1 – 2 Ametikohtade loetelu 432 237 314 104 72,7 % 118 133 Muud personalikulud 1 846 586 1 548 542 83,9 % 298 044 Hooned 16 043 141 12 554 860 78,3 % 3 488 280 Informaatika 19 548 442 18 723 485 95,8 % 824 957 Mööbel 290 141 276 732 95,4 % 13 409 Tehniline varustus 1 568 707 1 420 073 90,5 % 148 634 Transport 832 176 367 623 44,2 % 464 553 Delegatsioonide sõidukulud — — — Suulise tõlke kulud 11 908 872 10 425 144 87,5 % 1 483 728 Koosolekud ja konverentsid 655 097 481 523 73,5 % 173 573 Teabega seotud kulud 2 995 870 2 782 327 92,9 % 213 544 Mitmesugused kulud 478 315 346 241 72,4 % 132 075 Reserv — — — Kokku 56 599 584 49 240 654 87,0 % 7 358 930

2018. aastast üle kantud assigneeringute täitmise määr oli 87,0 %. Selline täitmismäär tuleneb järgmisest:

— nõukogu peasekretariaadi poolt eelmise aasta jooksul tellitud tööde/kaupade/teenuste osaline või täielik tegemata/tarnimata/osutamata jätmine;

— saamata arved tehtud tööde, tarnitud kaupade või osutatud teenuste eest. See tähendab järgmise eelarveaasta jaoks paratamatult eelarvekoormust, kuna nende tehingute jaoks tuleb näha ette uued kohustused 2020. aastal.

3.4.2. 2019. aastast 2020. aastasse automaatselt üle kantud assigneeringud

2019. aastast 2020. aastasse üle kantud assigneeringute kogusumma oli 52,5 miljonit eurot.

Tabel 10

2019. aastast 2020. aastasse üle kantud assigneeringud (kategooriate kaupa

(eurodes) Kategooria Eelarve 2019 (esialgne) Eelarve 2019 (lõplik (*2)) Kulukohustused Maksed 2019 2020. aastasse üle kantud assigneeringud Ülekandmise määr 1 2 3 4 5 = 3 – 4 6 = 5/3 Ametikohtade loetelu 336 749 511 336 434 511 318 417 518 318 042 607 374 910 0,1 % Muud personalikulud 25 077 000 25 087 000 22 637 812 20 768 356 1 869 455 8,3 % Hooned 55 888 948 60 338 948 58 794 678 36 529 460 22 265 219 37,9 % Informaatika 41 355 000 44 079 000 44 078 934 28 473 397 15 605 537 35,4 % Mööbel 951 000 1 201 000 1 174 396 552 211 622 184 53,0 % Tehniline varustus 5 745 000 4 612 000 4 392 054 1 928 085 2 463 968 56,1 % Transport 1 134 000 1 134 000 1 030 414 504 275 526 139 51,1 % Delegatsioonide sõidukulud 17 372 000 18 694 243 18 694 243 18 694 243 0 0,0 % Suulise tõlke kulud 81 694 000 72 929 757 51 331 235 47 220 672 4 110 564 8,0 % Koosolekud ja konverentsid 5 237 000 5 473 000 5 086 244 4 196 701 889 543 17,5 % Teabega seotud kulud 9 125 000 10 095 000 10 092 180 6 768 283 3 323 897 32,9 % Mitmesugused kulud 1 267 000 1 517 000 1 269 889 777 815 492 075 38,7 % Reserv 300 000 300 000 — — — — Kokku (v.a omandamine) 581 895 459 581 895 459 536 999 597 484 456 106 52 543 491 9,8 % Kinnisvara omandamine — — — — — — Kõik kokku 581 895 459 581 895 459 536 999 597 484 456 106 52 543 491 9,8 %

2019. aastast 2020. aastasse üle kantud summad on seotud peamiselt järgmiste kategooriatega.

— Hooned: 22,0 miljonit eurot, millest eri sisustustöödele 11,7 miljonit eurot, puhastus- ja hooldusteenustele 4,5 miljonit eurot, turvalisusele ja ennetusmeetmetele 2,7 miljonit eurot, elektrienergiale, veele, gaasile ja küttele kokku veel 1,4 miljon eurot, hoonete turvaliseks muutmisele 0,9 miljonit eurot ja 0,8 miljonit eurot muudele hoonetega seotud kuludele, näiteks ehitusuuringutele.

— Arvutisüsteemid: 15,6 miljonit eurot, millest 10,8 miljonit eurot on seotud sisseostetavate teenustega, 2,8 miljonit eurot seadmete ja tarkvaraga, 1,1 miljonit eurot IT-teenuste ja -hooldusega ning 0,8 miljonit eurot telekommunikatsiooniga;

— 4,1 miljonit eurot, et katta 2019. aasta novembris ja detsembris osutatud suulise tõlke kulud, mille kohta lõpparve esitatakse 2020. aastal;

— 3,3 miljonit eurot teabega seotud kulude kategoorias, millest 1,8 miljonit eurot on seotud teavitamise ja avalike üritustega ning nõukogu väljaannetega ning 1,3 miljonit eurot dokumendi- ja raamatukogukuludega.

— Tehniline varustus: 2,5 miljonit eurot, millest 1,3 miljonit eurot konverentsiseadmete ostuks ja hoolduseks, 0,6 miljonit eurot seadmetega seotud sisseostetavateks teenusteks ja sisseostetavaks hoolduseks, 0,3 miljonit eurot pressiteenistusele audiovisuaalseadmete ostuks ja asendamiseks, 0,2 miljonit eurot muude seadmete jaoks (nt turvalisus, restoranid).

— Muud personalikulud: 1,9 miljonit eurot, eeskätt seoses lähetuste (0,7 miljonit eurot), koolituse (0,6 miljonit eurot), meditsiiniteenistuse ja lastesõimede (0,3 miljonit eurot), töötajate abistamise meetmetega (0,2 miljonit eurot) ja sisseostetavate teenustega (0,1 miljonit eurot).

— Koosolekud ja konverentsid: 0,9 miljonit eurot, peamiselt seoses arvetega, mida ei ole 2019. aasta Euroopa Ülemkogu ja nõukogu kohtumiste korraldamise eest veel esitatud.

— Mööbel: 0,6 miljonit eurot mööbli ostuks teatavate puhkealade jaoks ning restorani ja kolmepoolsete kohtumiste ruumide remondiks projekti „Meeting 2022“ raames.

— Transport: 0,5 miljonit eurot, mis hõlmab eraldist nõukogu töötajate liikuvuse kava jaoks (0,3 miljonit eurot) ning autode üürimiseks ja remondiks (0,2 miljonit eurot).

— Mitmesugused kulud: 0,5 miljonit eurot, mis vastab enamjaolt õigusabikuludele (0,2 miljonit eurot), kontoritarvete ostmisele (0,1 miljonit eurot) ja muudele tegevuskuludele (nt kindlustus ja tööriided) (0,1 miljonit eurot).

3.4.3. 2017. aastast 2018. aastasse otsuse alusel üle kantud assigneeringud, mis kanti üle maksete tegemiseks 2019. aastasse

2017. aastast 2018. aastasse otsuse alusel üle kantud assigneeringud, mis 2018. aastal nõuetekohaselt eraldati, kuid välja ei makstud, kanti üle maksete tegemiseks 2019. aastasse. Nagu nähtub tabelist 11, kanti maksete tegemiseks üle 4,1 miljonit eurot.

Tabel 11

2017. aastast 2018. aastasse otsuse alusel üle kantud assigneeringud, mis kanti üle maksete tegemiseks 2019. aastasse (kategooriate kaupa

(eurodes) Kategooria Maksete tegemiseks üle kantud 2018. aastast Maksed 2019 Täitmise määr Tühistatud assigneeringud 1 2 3 = 2/1 4 = 1 – 2 Kinnisvara omandamine 4 114 794 4 114 794 100,0 % 0 Ülemkogu/nõukogu kokku 4 114 794 4 114 794 100,0 % 0

Summa on seotud lõppmaksega Europa hoone eest, kuna asjaomast lõplikku müügiakti ei olnud võimalik 2017. aastal allkirjastada.

2018. aastast üle kantud assigneeringute täitmise määr oli 100 %.

3.5. Sihtotstarbeline tulu

3.5.1. Enne 2019. aastat saadud sihtotstarbeline tulu

Enne 2019. aastat laekunud sihtotstarbelise tulu kogusumma oli 23,2 miljonit eurot.

Tabel 12

Enne 2019. aastat saadud sihtotstarbelise tulu kasutamine (kategooriate kaupa)

(eurodes) Kategooria Sihtotstarbelised tulud enne 2019. aastat (lõplik (*3)) Kulukohustused 2019 Maksed 2019 Täitmise määr Tühistatud sihtotstarbelised tulud 1 2 3 4 = 2/1 4 = 1 – 2 Ametikohtade loetelu 1 424 158 1 424 158 1 424 158 100,0 % — Muud personalikulud 1 531 362 1 500 623 1 450 730 98,0 % 30 738 Hooned 902 614 886 210 763 559 98,2 % 16 404 Informaatika 906 758 906 758 721 612 100,0 % — Mööbel — — — — Tehniline varustus 71 286 66 868 66 778 93,8 % 4 419 Transport 5 454 5 454 2 206 100,0 % — Delegatsioonide sõidukulud 6 911 068 6 911 068 6 911 068 100,0 % — Suulise tõlke kulud 11 066 291 11 066 291 11 066 291 100,0 % — Koosolekud ja konverentsid 80 470 56 246 55 331 69,9 % 24 224 Teabega seotud kulud 68 116 67 897 62 869 99,7 % 219 Mitmesugused kulud 33 737 33 737 28 407 100,0 % 0 Ülemkogu/nõukogu kokku 23 001 314 22 925 310 22 553 008 99,7 % 76 004 Teenustaseme kokkulepped Euroopa välisteenistusega 174 761 174 761 142 624 100,0 % — Kõik kokku 23 176 075 23 100 071 22 695 632 99,7 % 76 004

Nõukogu peasekretariaadi tegevusega seotud sihtotstarbeline tulu oli kokku 23,0 miljonit eurot, millest 22,9 miljonit eurot eraldati nõuetekohaselt 2019. aastal. Ülejäänud 0,1 miljonit eurot on kooskõlas finantsmääruse artikli 12 lõikega 1 tühistatud.

Teine osa enne 2019. aastat saadud sihtotstarbelisest tulust ehk 0,2 miljonit eurot on seotud summadega, mille Euroopa välisteenistus kandis 2018. aastal üle nõukogule, et katta kulud kahe institutsiooni vahel eri teenustaseme kokkulepetega kindlaks määratud ja nõukogu peasekretariaadi osutatud teenuste eest. 0,2 miljoni euro suurusest eraldatud summast maksti 2019. aastal ära 0,1 miljonit eurot.

3.5.2. 2018. aastast maksete tegemiseks üle kantud sihtotstarbeline tulu

2018. aastast maksete tegemiseks üle kantud sihtotstarbeliste tulude summa oli 0,3 miljonit eurot.

Tabel 13

Enne 2019. aastat saadud ja 2019. aastasse maksete tegemiseks üle kantud sihtotstarbelise tulu kasutamine (kategooriate kaupa)

(eurodes) Kategooria 2018. aastast maksete tegemiseks üle kantud sihtotstarbeline tulu Maksed 2019 Täitmise määr Tühistatud sihtotstarbelised tulud 1 2 4 = 2/1 4 = 1 – 2 Ametikohtade loetelu — — — — Muud personalikulud 10 412 9 825 94,4 % 587 Hooned 132 103 105 559 79,9 % 26 544 Informaatika 111 881 106 225 94,9 % 5 656 Mööbel — — — — Tehniline varustus 1 922 782 40,7 % 1 140 Transport — — — — Delegatsioonide sõidukulud — — — — Suulise tõlke kulud — — — — Koosolekud ja konverentsid — — — — Teabega seotud kulud — — — — Mitmesugused kulud 23 380 2 396 10,2 % 20 984 Ülemkogu/nõukogu kokku 279 699 224 787 80,4 % 54 911 Teenustaseme kokkulepped Euroopa välisteenistusega — — — — Kõik kokku 279 699 224 787 80,4 % 54 911

3.5.3. Enne 2019. aastat saadud sihtotstarbeline tulu, mis kanti maksete tegemiseks üle 2020. aastasse

Enne 2019. aastat saadud sihtotstarbeline tulu, mis 2019. aastal nõuetekohaselt eraldati, kuid mida välja ei makstud, kanti 2019. aastast üle 2020. aastasse ning selle kogusumma on 0,4 miljonit eurot.

Tabel 14

Enne 2019. aastat saadud sihtotstarbeline tulu, mis kanti üle 2020. aastasse (kategooriate kaupa)

(eurodes) Kategooria Sihtotstarbelised tulud enne 2019. aastat (lõplik (*4)) Kulukohustused 2019 Maksed 2019 2020. aastasse üle kantud sihtotstarbelised tulud Ülekandmise määr 1 2 3 4 = 2 –3 5 = 4/2 Ametikohtade loetelu 1 424 158 1 424 158 1 424 158 — 0,0 % Muud personalikulud 1 531 362 1 500 623 1 450 730 49 893 3,3 % Hooned 902 614 886 210 763 559 122 651 13,8 % Informaatika 906 758 906 758 721 612 185 146 20,4 % Mööbel — — — — Tehniline varustus 71 286 66 868 66 778 90 0,1 % Transport 5 454 5 454 2 206 3 248 59,6 % Delegatsioonide sõidukulud 6 911 068 6 911 068 6 911 068 — 0,0 % Suulise tõlke kulud 11 066 291 11 066 291 11 066 291 — 0,0 % Koosolekud ja konverentsid 80 470 56 246 55 331 915 1,6 % Teabega seotud kulud 68 116 67 897 62 869 5 028 7,4 % Mitmesugused kulud 33 737 33 737 28 407 5 330 15,8 % Ülemkogu/nõukogu kokku 23 001 314 22 925 310 22 553 008 372 301 1,6 % Teenustaseme kokkulepped Euroopa välisteenistusega 174 761 174 761 142 624 32 137 18,4 % Kõik kokku 23 176 075 23 100 071 22 695 632 404 438 1,8 %

Ülekantud summad on põhiliselt pärit järgmistest kategooriatest:

— arvutisüsteemid – 0,2 miljonit eurot seoses sisseostetavate teenustega;

— hooned – 0,1 miljonit eurot seoses sisustustöödega;

— muud personalikulud – 0,05 miljonit eurot peamiselt seoses Euroopa Ülemkogu valitud eesistuja lähetuskuludega (0,04 miljonit eurot).

3.5.4. 2019. aastal saadud sihtotstarbeline tulu

2019. aastal laekus sihtotstarbelist tulu kokku 15,7 miljonit eurot. Sellest 374 598 eurot moodustavad Euroopa välisteenistuselt nõukogule üle kantud summad.

Tabel 15

2019. aastal saadud sihtotstarbelise tulu kasutamine (kategooriate kaupa)

(eurodes) Kategooria Sihtotstarbelised tulud 2019 (lõplik (*5)) Kulukohustused 2019 Maksed 2019 Kasutada olev sihtotstarbeline tulu 1 2 3 4 = 1 – 3 Ametikohtade loetelu 678 235 — — 678 235 Muud personalikulud 1 583 301 259 064,91 219 576 1 363 725 Hooned 1 415 998 293 957,99 293 958 1 122 040 Informaatika 890 940 806 581,31 68 104 822 837 Mööbel — — — 0 Tehniline varustus 39 590 34 051,02 33 890 5 700 Transport 2 616 — — 2 616 Delegatsioonide sõidukulud 4 831 525 — — 4 831 525 Suulise tõlke kulud 5 478 770 — — 5 478 770 Koosolekud ja konverentsid 351 844 264 120,02 264 120 87 724 Teabega seotud kulud 67 643 67 642,63 67 643 0 Mitmesugused kulud 7 073 — — 7 073 Ülemkogu/nõukogu kokku 15 347 535 1 725 418 947 291 14 400 245 Teenustaseme kokkulepped Euroopa välisteenistusega 374 598 146 000 78 444 296 154 Kõik kokku 15 722 134 1 871 418 1 025 735 14 696 399

Nõukogu peasekretariaadi tegevusega seotud sihtotstarbeline tulu 2019. aastal oli 15,3 miljonit eurot. Eelarveaasta jooksul kasutati ära 1,7 miljonit eurot ning 14,4 miljonit eurot kanti kooskõlas finantsmääruse artikli 12 lõikega 4 üle 2020. aastasse.

Ligikaudu 36 % sihtotstarbelisest tulust (5,5 miljonit eurot) on seotud suulise tõlkega ja tuleneb teatavate keelte puhul tehtud lisamaksetest, et katta lisavajadus suulise tõlke järele nendes keeltes. 4,8 miljonit eurot on seotud delegatsioonide sõidukuludega, tuginedes bilansile pärast nendepoolset reisideklaratsioonide esitamist. Ülejäänud summa on seotud peamiselt nõukogu erinevate haldustegevustega seotud summade hüvitamisega.

(1) Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

(2) Euroopa Parlamendi ja nõukogu 16. veebruari 2011. aasta direktiiv 2011/7/EL hilinenud maksmisega võitlemise kohta äritehingute puhul (ELT L 48, 23.2.2011, lk 1).

(3) Netosumma > 250 000 eurot.

(*1) Hõlmab institutsioonisisest assigneeringute ümberjaotamist.

(4) Kooskõlas nõukogu peasekretäri otsusega 54/18 (artikli 10 lõige 3) kantakse delegatsioonide eelmise aasta sõidukulude kasutamata summaga võrdne summa igal aastal üle suulise tõlke kulude eelarvereale. 2019. aastal oli vastav summa 6,9 miljonit eurot.

(5) Kooskõlas otsusega 54/18 (artikli 10 lõige 1) paigutab nõukogu peasekretariaat 66 % suulise tõlke jaoks ette nähtud kasutamata vahenditest ümber delegaatide sõidukulude vahenditesse samal eelarveaastal kasutamiseks. 2019. aastal oli vastav summa 10 miljonit eurot.

(*2) Hõlmab institutsioonisisest assigneeringute ümberjaotamist.

(*3) Hõlmab institutsioonisisest assigneeringute ümberjaotamist.

(*4) Hõlmab institutsioonisisest assigneeringute ümberjaotamist.

(*5) Hõlmab institutsioonisisest assigneeringute ümberjaotamist.